ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή προσωπικού στo Υπουργείο Εθνικής
Άμυνας.
Τροποποίηση και συμπλήρωση του Οργανισμού
Διοικητικών Υπηρεσιών Πανεπιστημίου Αιγαίου
(π.δ. 145/2007, Α’ 184), για την μεταβατική περίοδο έως την έγκριση του Οργανισμού του Ιδρύ-
ματος κατά τις διατάξεις του άρθρου 206 του
ν.  4957/2022 (Α’  141) διά της άσκησης των αρμοδιοτήτων της Μονάδας Ψηφιακής Διακυβέρ-
νησης του άρθρου 210 του ν. 4957/2022 (Α’ 141)
από την Κεντρική Διεύθυνση Πληροφορικής και
Επικοινωνιών του Πανεπιστημίου Αιγαίου.
ΑΠΟΦΑΣΕΙΣ
Αριθμ. ΔΙΠΑΑΔ/Φ.Κ./106/5331
(1)
Κατανομή προσωπικού στo Υπουργείο Εθνικής
Άμυνας.
H ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό δίκαιο Δημοσίων Πολιτικών Διοικητικών
Υπαλλήλων και Υπαλλήλων ΝΠΔΔ» (Α’ 54).
2. Την παρ. 5 του άρθρου 11 του ν. 3833/2010 «Προστασία της οικονομίας - επείγοντα μέτρα για την αντιμε-
τώπιση της Δημοσιονομικής κρίσης» (Α’ 40).
3. Τα άρθρα 76 και 77 του 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
4. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
5. Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α’ 161).
6. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
7. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
8. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Την υπ’ αρ. 947/19.06.2024 κοινή απόφαση του
Πρωθυπουργού και του Υπουργού Εσωτερικών «Ανάθεση αρμοδιοτήτων στην Υφυπουργό Εσωτερικών, Πα-
ρασκευή Χαραλαμπογιάννη» (Β’ 3715).
12. Την υπό στοιχεία ΔΙΠΠ/Φ.ΕΠ.1/71/οικ.4573/
01-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών για τον καθορισμό των προτεραιοτήτων των κριτηρίων κατανομής προσωπικού.
13. Την υπ’ αρ. 26/31-10-2023 Πράξη του Υπουργικού
Συμβουλίου.
14. Το υπό στοιχεία Φ. 392/ΑΔ. 2029 Σ611/26-3-2025
έγγραφο του Υπουργείου Εθνικής Άμυνας.
15. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών που
διορίζονται ή προσλαμβάνονται στους φορείς της παρ. 1
του άρθρου 2 του ν. 4765/2021 (Α’ 6).
16. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
17. Το γεγονός ότι από την παρούσα δεν προκαλείται
δαπάνη, αποφασίζουμε:
Την κατανομή ενός (1) ατόμου σε κενή οργανική θέση
Διδακτικού Ερευνητικού Προσωπικού - ΔΕΠ, στη βαθμίδα του Αναπληρωτή Καθηγητή στον Τομέα Ηγετικής -
Διοικητικής, Ανθρωπιστικών Επιστημών και Φυσιολογίας του Τμήματος Αεροπορικών Επιστημών της Σχολής
Ικάρων, με γνωστικό αντικείμενο «Ιστορία Θεσμών και
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1688
07.04.2025 21:07:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1688/07.04.2025
Δικαίου», κατόπιν έκδοσης της υπό στοιχεία Φ.300/
ΑΔ.2391/Σ.874/1-5-2024 Προκήρυξης του Διοικητή της
Σχολής Ικάρων (Γ’ 1553) (Υπουργείο Εθνικής Άμυνας).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Απριλίου 2025
Η Υφυπουργός
ΠΑΡΑΣΚΕΥΗ ΧΑΡΑΛΑΜΠΟΓΙΑΝΝΗ
Ι
Aριθμ. 15273
(2)
Τροποποίηση και συμπλήρωση του Οργανισμού
Διοικητικών Υπηρεσιών Πανεπιστημίου Αιγαίου
(π.δ. 145/2007, Α’ 184), για την μεταβατική περίοδο έως την έγκριση του Οργανισμού του Ιδρύ-
ματος κατά τις διατάξεις του άρθρου 206 του
ν. 4957/2022 (Α’ 141) διά της άσκησης των αρμοδιοτήτων της Μονάδας Ψηφιακής Διακυβέρ-
νησης του άρθρου 210 του ν. 4957/2022 (Α’ 141)
από την Κεντρική Διεύθυνση Πληροφορικής και
Επικοινωνιών του Πανεπιστημίου Αιγαίου.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Έχοντας υπόψη:
- Το π.δ. 83/1984 «Ίδρυση Πανεπιστημίου Αιγαίου, Ιονίου Πανεπιστημίου και Πανεπιστημίου Θεσσαλίας» (Α’ 31).
- Την υπ’ αρ. 18959/19.06.2023 (Υ.Ο.Δ.Δ. 595, ΑΔΑ:
6ΥΠ8469Β7Λ-ΕΩ8) διαπιστωτική πράξη συγκρότησης
του Συμβουλίου Διοίκησης του Πανεπιστημίου Αιγαίου.
- Την υπ’  αρ. 25105/26.07.2023 (ΥΟΔΔ 742, ΑΔΑ:
64Ν2469Β7Λ-ΖΘΧ) διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Πα-
νεπιστημίου Αιγαίου.
- Την υπ’ αρ. 26859/02.08.2023 (ΑΔΑ:6Λ6Σ469Β7ΛΜΓΜ) διαπιστωτική πράξη συγκρότησης του Συμβου-
λίου Διοίκησης του Πανεπιστημίου Αιγαίου κατόπιν
εκλογής Πρύτανη, όπως συμπληρώθηκε με την υπ’ αρ.
31573/25.09.2023 (ΑΔΑ: 9Ο8Τ469Β7Λ-ΩΨ3) πράξη Πρύτανη ως προς τον ορισμό Γραμματέα αυτού.
- Την υπ’ αρ. 27407/04.08.2023 απόφαση Πρύτανη Καθορισμού του τομέα ευθύνης κάθε Αντιπρύτανη, μετα-
βίβαση αρμοδιοτήτων στους τέσσερις (4) Αντιπρυτάνεις
του Πανεπιστημίου Αιγαίου και καθορισμός της σειράς
αναπλήρωσης του Πρύτανη και των Αντιπρυτάνεων
(Β’ 5064, ΑΔΑ: ΨΔΨΟ469Β7Λ-ΞΚ0), όπως τροποποιήθηκε
με την υπ’ αρ. 28632/01.09.2023 απόφαση Πρύτανη ως
προς τη μεταβίβαση αρμοδιοτήτων στον Αντιπρύτανη
Οικονομικών του Πανεπιστημίου Αιγαίου (Β’ 5348, ΑΔΑ:
6ΤΝΒ469B7Λ-7T4) και με την υπ’ αρ. 39780/06.11.2023
(Β’ 6495, ΑΔΑ:6ΔΒ9469Β7Λ-ΒΦΠ) απόφαση Πρύτανη ως
προς τη μεταβίβαση αρμοδιοτήτων στον Αντιπρύτανη
Διοικητικών και Ακαδημαϊκών Υποθέσεων και Αντιπρύτανη Διεθνοποίησης, Εξωστρέφειας και Φοιτητικής Μέ-
ριμνας.
- Την υπ’ αρ. 25/18.12.2024 απόφαση του Συμβουλίου
Διοίκησης, θέμα 4.1 «Επιλογή Εκτελεστικού Διευθυντή
Πανεπιστημίου Αιγαίου» και τη συνακόλουθη υπ’ αρ.
846/09.01.2025 πράξη του Πρύτανη με θέμα «Τοποθέτηση Εκτελεστικού Διευθυντή επί θητεία στο Πανεπιστήμιο
Αιγαίου» (Υ.Ο.Δ.Δ. 18, ΑΔΑ: 68ΤΡ469Β7Λ-Χ3Μ).
- Το άρθρο 44 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), σε συνδυασμό
με την απόφαση της υπ’ αρ. 26/05.12.2022 συνεδρίασης
της Συγκλήτου, θέμα 4.9 «Ρύθμιση, έως την έκδοση του
Εσωτερικού Κανονισμού Λειτουργίας του Πανεπιστημίου
Αιγαίου κατ’ άρθρο 223 του ν. 4957/2022, ειδικότερα
θέματα σχετικά με τις συνεδριάσεις των συλλογικών
οργάνων διοίκησης, των επιμέρους ακαδημαϊκών μονάδων του Πανεπιστημίου Αιγαίου και κάθε είδους συλ-
λογικών οργάνων και επιτροπών που συγκροτούνται και
λειτουργούν για τις ανάγκες του Πανεπιστημίου Αιγαίου
και του Ε.Λ.Κ.Ε. Πανεπιστημίου Αιγαίου» (Β’ 6656, ΑΔΑ:
ΩΑΦΕ469Β7Λ-Ι6Β) και με τις διατάξεις των άρθρων 13 15 του ν. 2690/1999 «Κύρωση του Κώδικα Διοικητικής
Διαδικασίας και άλλες διατάξεις» (Α’ 45).
- Τα άρθρα 13, 14, 206, 210 και την παρ. 2 του άρθρου 469 του ν. 4957/2022.
- Τον ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131).
- Το π.δ. 145/2007 «Οργανισμός Διοικητικών Υπηρεσιών Πανεπιστημίου Αιγαίου» (Α’ 184).
- Το γεγονός ότι μέχρι σήμερα δεν έχει εκδοθεί ο Οργανισμός του Πανεπιστημίου Αιγαίου κατά τις διατάξεις
του άρθρου 206 του ν. 4957/2022 (Α’ 141).
- Το γεγονός ότι το Συμβούλιο Διοίκησης του Πανεπιστημίου Αιγαίου με απόφασή του στην υπ’  αρ.
25/18.12.2024 συνεδρίαση αποφάσισε και ενέκρινε το
επικαιροποιημένο σχέδιο Οργανισμού του Ιδρύματος,
σύμφωνα με το άρθρο 206 του ν. 4957/2022 (Α’ 141),
το οποίο έχει υποβληθεί προς έγκριση στα συναρμόδια
Υπουργεία.
- Τις υπάρχουσες διοικητικές ανάγκες.
- Το γεγονός ότι από την εφαρμογή της παρούσας απόφασης δεν προκαλείται επιπλέον δαπάνη στον κρατικό
προϋπολογισμό.
- Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
- Την υπ’ αρ. 15143/02.04.2025 εισήγηση του Πρύτανη.
- Την υπ’ αρ. 30/02.04.2025 απόφαση της έκτακτης
συνεδρίασης του Συμβουλίου Διοίκησης του Πανεπιστημίου Αιγαίου, θέμα 4.1, ομόφωνα, αποφασίζει:
Τη ρύθμιση θεμάτων σχετικά με τον Οργανισμό του Πανεπιστημίου Αιγαίου και ειδικότερα την τροποποίηση και
τη συμπλήρωση του ισχύοντος Οργανισμού Διοικητικών
Υπηρεσιών του Πανεπιστημίου Αιγαίου (π.δ. 145/2007,
Α’ 184), όπως έχει τροποποιηθεί και ισχύει, μέχρι την
έκδοση του νέου Οργανισμού του Ιδρύματος κατά τις
διατάξεις του άρθρου 206 του ν. 4957/2022 (Α’ 141), και
συγκεκριμένα την τροποποίηση και συμπλήρωση του
άρθρου 15 του π.δ. 145/2007 «Οργανισμός Διοικητικών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1688/07.04.2025
Υπηρεσιών Πανεπιστημίου Αιγαίου» (Α’ 184), ως προς τις
αρμοδιότητες της οργανικής μονάδας, ως εξής:
1. Μέχρι την έκδοση του νέου Οργανισμού του Πανεπιστημίου Αιγαίου, οι αρμοδιότητες της προβλεπόμε-
νης στο άρθρο 210 του ν. 4957/2022 (Α’ 141) Μονάδας
Ψηφιακής Διακυβέρνησης ασκούνται από την Κεντρική
Διεύθυνση Πληροφορικής και Επικοινωνιών του Πανεπιστημίου Αιγαίου.
2. Οι αρμοδιότητες της Μονάδας Ψηφιακής Διακυβέρνησης που ασκούνται από την Κεντρική Διεύθυνση
Πληροφορικής και Επικοινωνιών του Πανεπιστημίου
Αιγαίου, είναι οι εξής:
α) Ο επιχειρησιακός σχεδιασμός, η προώθηση, η
υποστήριξη και η παρακολούθηση της εφαρμογής της
ηλεκτρονικής διακυβέρνησης και της Βίβλου Ψηφιακού
Μετασχηματισμού στους τομείς που αφορούν στα Α.Ε.Ι.,
β) η ανάλυση απαιτήσεων, ο σχεδιασμός, η προσβασιμότητα σε άτομα με αναπηρία, η υλοποίηση, η τεκ-
μηρίωση και ο έλεγχος των μηχανογραφημένων εφαρμογών, των ηλεκτρονικών υπηρεσιών και των λοιπών
συστημάτων λογισμικού του Α.Ε.Ι., ακολουθώντας τις
κατευθύνσεις του Ευρωπαϊκού και Εθνικού Πλαισίου Διαλειτουργικότητας όπως αυτά ισχύουν για την ανταλλαγή
δεδομένων και υπηρεσιών με άλλους φορείς,
γ) η εφαρμογή και παρακολούθηση συστήματος ηλεκτρονικής διακίνησης εγγράφων και δεδομένων και η
διασύνδεση του με το Κεντρικό Σύστημα Ηλεκτρονικής
Διακίνησης Εγγράφων (Κ.Σ.Η.Δ.Ε.),
δ) η υποστήριξη της εκπαιδευτικής διαδικασίας προγραμμάτων σπουδών πρώτου, δεύτερου και τρίτου κύ-
κλου και επιμορφωτικών προγραμμάτων του Κέντρου
Επιμόρφωσης και Διά Βίου Μάθησης (Κ.Ε.ΔΙ.ΒΙ.Μ.) του
Α.Ε.Ι., που οργανώνονται με μεθόδους εξ αποστάσεως
εκπαίδευσης,
ε) η ψηφιακή διαφάνεια, η ανοιχτή διακυβέρνηση και
η παροχή ανοιχτών δεδομένων,
στ) η επιμέλεια της ψηφιοποίησης των αρχείων που
τηρούνται στο Α.Ε.Ι.,
ζ) η εισήγηση του κανονιστικού πλαισίου για την εγγραφή, ταυτοποίηση και ηλεκτρονική αναγνώριση των
μελών της πανεπιστημιακής κοινότητας για την είσοδό
τους στις ηλεκτρονικές υπηρεσίες που παρέχονται από
το Α.Ε.Ι., αξιοποιώντας τις υφιστάμενες κεντρικές υποδομές και υπηρεσίες ηλεκτρονικής ταυτοποίησης που
παρέχονται από το Υπουργείο Ψηφιακής Διακυβέρνησης
και τις υπηρεσίες ακαδημαϊκής ταυτότητας του άρθρου
287, καθώς και η επιχειρησιακή διαχείριση συστημάτων
ταυτοποίησης και ηλεκτρονικής αναγνώρισης των μελών
της πανεπιστημιακής κοινότητας,
η) η υλοποίηση του σχεδίου ψηφιακού μετασχηματισμού του Α.Ε.Ι. του άρθρου 227,
θ) η υποστήριξη της Επιτροπής Ψηφιακού Μετασχηματισμού κατά την άσκηση των αρμοδιοτήτων της,
ι) η υλοποίηση προγραμμάτων, δράσεων, σεμιναρίων,
ενημερωτικού χαρακτήρα εκδηλώσεων και άλλων συναφών δραστηριοτήτων και πρωτοβουλιών, σε συνεργασία
με φορείς του δημόσιου τομέα, όπως αυτός οριοθετείται
στην περ. α) της παρ. 1 του άρθρου 14 του ν. 4270/2014
(Α’ 143) ή κοινωνικούς φορείς, με σκοπό την ευαισθητοποίηση και εκπαίδευση του διδακτικού και διοικητικού
προσωπικού, καθώς και των φοιτητών σε σχέση με τον
ψηφιακό μετασχηματισμό και την ανάπτυξη των ψηφιακών δεξιοτήτων αυτών,
ια) η κατάρτιση της ετήσιας έκθεσης των αποτελεσμάτων από την εφαρμογή μέτρων ψηφιακού μετασχηματι-
σμού και ψηφιακών δεξιοτήτων,
ιβ) η εφαρμογή του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης
Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπι-
κού χαρακτήρα και για την ελεύθερη κυκλοφορία των
δεδομένων αυτών και την κατάργηση της οδηγίας 95/46/
ΕΚ (Γενικός Κανονισμός για την Προστασία Δεδομένων,
ΕΕ L 119) και του ν. 4624/2019 (Α’ 137),
ιγ) η συνεργασία με τους επικεφαλής των διοικητικών,
ακαδημαϊκών και ερευνητικών μονάδων, το Κέντρο Επιμόρφωσης και Διά Βίου Μάθησης και το Κέντρο Υποστή-
ριξης Διδασκαλίας και Μάθησης του Ιδρύματος, καθώς
και με φορείς της Πολιτείας για θέματα που εμπίπτουν
στις αρμοδιότητες της Μονάδας,
ιδ) η διασφάλιση της ψηφιακής προσβασιμότητας σε
περιεχόμενο, δικτυακούς τόπους και εφαρμογές κινητών
συσκευών που παρέχονται από το Α.Ε.Ι.,
ιε) η μέριμνα για την ασφάλεια δικτύων και υπηρεσιών
που παρέχονται από το Α.Ε.Ι.,
ιστ) η άσκηση των αρμοδιοτήτων της παρ. 5 του άρθρου 9 του ν. 4727/2020 (Α’ 184),
ιζ) η άσκηση κάθε άλλης αρμοδιότητας που προβλέπεται στον Οργανισμό και στις εκάστοτε ισχύουσες δι-
ατάξεις, καθώς και κάθε άλλης αρμοδιότητας που σχετίζεται με το αντικείμενό της και δεν ανατίθεται σε άλλη
οργανική μονάδα.
3. Στις ανωτέρω αρμοδιότητες, που ασκούνται από
την Κεντρική Διεύθυνση Πληροφορικής και Επικοινωνιών του Πανεπιστημίου Αιγαίου, προστίθεται και εκείνη
του άρθρου 3 της κοινής απόφασης των Υπουργών Επικρατείας και Παιδείας και Θρησκευμάτων υπό στοιχεία
18137/Ζ1/16.2.2023 (Β’ 1079, ΑΔΑ: ΨΦΟΟ46ΜΤΛΗ-Δ54),
σύμφωνα με την οποία αντικείμενο της υπηρεσιακής
μονάδας είναι και η αξιοποίηση των Τεχνολογιών Πληροφοριών και Επικοινωνίας (Τ.Π.Ε.) και η υποστήριξη των
Υπεύθυνων Διαχείρισης του Ολοκληρωμένου συστήματος τηλεκπαίδευσης των Προγραμμάτων Μεταπτυχια-
κών Σπουδών με μεθόδους εξ αποστάσεως εκπαίδευσης.
4. Όλες οι παραπάνω αρμοδιότητες ασκούνται από
την Κεντρική Διεύθυνση Πληροφορικής και Επικοινωνιών του Πανεπιστημίου Αιγαίου έως την έγκριση του
Οργανισμού του Ιδρύματος, σύμφωνα με το άρθρο 206
του ν. 4957/2022 (Α’ 141).
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 3 Απριλίου 2025
Ο Πρύτανης
ΔΗΜΉΤΡΙΟΣ ΠΑΠΑΓΕΩΡΓΊΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1688/07.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201688.pdf | Tokens: 16020]